Na osnovu člana 55. stav 3. Zakona o osnovnom vaspitanju i obrazovanju ("Službene novine Tuzlanskog kantona", br. 6/04 i 7/05) ministar obrazovanja, nauke, kulture i sporta Tuzlanskog kantona, donosi

**PRAVILNIK**

**O NAČINU PRAĆENJA I OCJENJIVANJA UČENIKA U**

**DEVETOGODIŠNJOJ OSNOVNOJ ŠKOLI**

**I - OPŠTE ODREDBE**

**Član 1.**

Ovim pravilnikom se propisuje način praćenja i evidentiranja važnih podataka u toku rada sa učenicima u devetogodišnjoj osnovnoj školi, provjeravanje, ispitivanje i ocjenjivanje njihovog znanja, vještina, sposobnosti i primjene stečenih znanja, te prava i dužnosti nastavnika, učenika i njihovih roditelja, odnosno staratelja (u daljem tekstu: roditelja) u postupcima praćenja, provjeravanja i ocjenjivanja učenika tokom školske godine.

**Član 2.**

1. U skladu s odredbama ovoga pravilnika, pod praćenjem učenika se podrazumijeva sistematsko bilježenje zapažanja o razvoju interesa učenika, motivacije i sposobnosti, njihovih postignuća u usvajanju vaspitno-obrazovnih sadržaja nastavnog predmeta ili vaspitno-obrazovnog područja, njihov odnos prema radu i postavljenim zadacima, te vaspitnim vrijednostima.
2. Pod provjeravanjem se podrazumijeva kontinuirano praćenje, ispitivanje i vrednovanje učeničkih postignuća i uspjeha u ostvarivanju zadataka nastavnog predmeta ili vaspitno-obrazovnog područja tokom školske godine.
3. Ocjenjivanje je postupak vrednovanja svih važnih činjenica o učenikovim postignućima tokom praćenja, provjeravanja i ispitivanja, a izražava se ocjenom u skladu sa zakonom.

**Član 3.**

1. Postignuća učenika u kontekstu realizacije vaspitno-obrazovnih ciljeva i zadataka se iskazuju opisnom ocjenom u prva tri razreda osnovne škole, a numeričkom ocjenom na skali od 1 do 5, na kraju trećeg razreda i od četvrtog do devetog razreda.
2. Brojčane ocjene na kraju trećeg razreda moraju biti pismeno obrazložene.
3. Postignuća učenika s teškošama u razvoju u redovnim i specijalnim osnovnim školama iskazuju se na temelju postignutih rezultata po prilagođenim nastavnim programima brojčanom ocjenom uz pismeno obrazloženje.
4. Postignuća učenika s većim teškošama u razvoju koji su uključeni u odgojno-obrazovne programe najnižeg nivoa ne iskazuju se na način predviđen ovim pravilnikom. Za te učenike pripremaju se izvješća o ostvarivanju programa u koji su uključeni.

**Član 4.**

1. Tokom praćenja razvoja učenika, u rubriku bilježaka u imeniku, upisuju se samo ona zapažanja iz člana 2. stav 1) ovoga pravilnika koja su nastavniku u praćenju učenika uočljiva, a učeniku i roditelju razumljiva, te koja nastavniku mogu pripomoći u konačnom ocjenjivanju uspjeha iz nastavnog predmeta.
2. Kontinuirano praćenje učenika evidentira se u porfolij svakog učenika.

**Član 5.**

Postignuće učenika se utvrđuje i ocjenjuje u odjeljenju, grupi, individualnim i grupnim oblicima: razgovorima i ispitivanjem, izradom pisanih, grafičkih, praktičnih, tehničkih i drugih zadataka, rješavanjem zadataka objektivnog tipa, višeminutnim kontrolnim provjerama znanja, nastupima i drugim odgovarajućim oblicima i postupcima.

**Član 6.**

Provjeravanje i ocjenjivanje učenika treba provoditi tako da se:

* poštuje učenikova ličnost,
* podstiče učenikovo samopouzdanje i njegov osjećaj napredovanja,
* podstiče aktivno učešće učenika u nastavi i vannastavnim aktivnostima,
* učeniku omogućuje da se sam javi za provjeru znanja,
* obezbjede jednake šanse svim učenicima,
* razvijaju radne navike i obezbijedi kontinuiran i ujednačen rad učenika,
* učenik osposobljava za samoučenje, samoprocjenu svog znanja i procjenu znanja drugih učenika.

**Član 7.**

1. Uspjeh učenika u svakom predmetu se ocjenjuje po elementima najmanje dva puta u jednom polugodištu.
2. Ocjenjivanje ne smije vremenski biti raspoređeno samo na kraj ocjenjivačkog razdoblja.

**Član 8.**

1. Osnovni elementi ocjenjivanja učenika u postupcima provjeravanja jesu:
   * poznavanje i razumijevanje nastavnih sadržaja,
   * usmeno i pismeno izražavanje,
   * praktična i kreativna primjena naučenog gradiva,
   * razvijenost vještina,
   * načini učešća u usvajanju nastavnih sadržaja, te napredak u razvoju njegovih psihofizičkih sposobnosti i mogućnosti.
2. Uspjeh učenika u ocjenjivanju njegovog praktičnoga rada, eksperimenta ili izvođenja laboratorijske i druge vježbe, se ocjenjuje na osnovu:
   * primjene učenikovog znanja u izvođenju zadatka,
   * samostalnosti i pokazanih vještina,
   * korištenju materijala, alata, instrumenata i drugih pomagala, te primjeni sigurnosnih mjera prema sebi, drugima i okolišu.

**Član 9.**

1. Vladanje učenika se ocjenjuje na osnovu njegovog odnosa prema:
   * radu,
   * drugim učenicima,
   * sebi,
   * nastavnicima i ostalim uposlenicima u školi, te
   * školskoj imovini i širem društvenom i prirodnom okruženju.
2. Ocjene iz vladanja se iskazuju opisno i to:
   * primjerno
   * vrlo dobro
   * dobro
   * zadovoljava i
   * loše.

**Član 10.**

1. Oblici, elementi i mjerila provjeravanja i ocjenjivanja učeničkih postignuća u određenom nastavnom predmetu ili vaspitno-obrazovnom području se propisuju programima Ministarstva obrazovanja, nauke, kulture i sporta (u daljem tekstu: Ministarstvo).
2. Ako oblici, elementi i mjerila provjeravanja i ocjenjivanja nisu propisani, određuje ih nastavnik samostalno, u skladu sa svojim godišnjim nastavnim programom, savremenim pedagoškim i dokimološkim spoznajama, te odredbama ovoga pravilnika.

**Član 11.**

U prvom polugodištu prvog razreda osnovne škole, nastavnik razredne nastave prati postignuća učenika ali ga ne ocjenjuje, nego ga vaspitnim postupcima i mjerama podstiče i priprema na vrednovanje i ocjenjivanje njegovog uspjeha i postignuća.

**Član 12.**

* + - 1. Roditelj ima obavezu pratiti učenikovo pohađanje nastave, njegov rad i napredovanje, te pomagati nastavniku u rješavanju učenikovih poteškoća u vaspitno-obrazovnom procesu.

1. Roditelj ima pravo biti obavještavan, usmeno i pismeno, o redovitosti pohađanja nastave, radu, zalaganju, uspjehu i vladanju svog djeteta.

**Član 13.**

* + - 1. Nastavnik je obavezan obavještavati roditelja na individualnim razgovorima i roditeljskim sastancima o učenikovoj motivaciji, interesu i razvoju njegovih sposobnosti, te o njegovom radu, zalaganju, uspjehu, izostancima i vladanja najmanje četiri puta u nastavnoj godini.
      2. Ako roditelj ne dolazi na individualne razgovore i ne prisustvuje roditeljskim sastancima, nastavnik je dužan blagovremeno pismenim putem obavijestiti roditelja o učenikovim poteškoćama ili neuspjehu.
      3. Na zahtjev roditelja, svaki nastavnik je dužan tokom nastavne godine dati obavijesti o postignućima i uspjehu učenika u nastavnom predmetu, odnosno vaspitno-obrazovnom području.
      4. Ako nastavnik odbija roditelju dati pravovremene i potrebne obavijesti o postignućima i uspjehu učenika, roditelj će o tome obavijestiti direktora škole i inspekciju za obrazovanje.

**Član 14.**

* + - 1. Direktor je obavezan razmotriti svaki pismeni prigovor roditelja na primjenu elemenata i mjerila pri provjeravanju i ocjenjivanju učenika, te na ponašanje nastavnika na nastavnom času.
      2. Ako većina roditelja na roditeljskom sastanku smatra da određeni nastavnik neobjektivno ocjenjuje, odnosno da su njegovi postupci i ponašanje u provjeravanju i ocjenjivanju učenika neprimjereni, takvi prigovori uvrstiće se u dnevni red odjeljenjskog, odnosno nastavničkog savjeta.
      3. Ako odjeljenjski, odnosno nastavnički savjet, nakon rasprave, većinom glasova zaključi da su roditeljski prigovori na rad i ponašanje određenog nastavnika opravdani, direktor je prema tom nastavniku obavezan preduzeti mjere i postupke iz svoje ovlasti, u skladu sa zakonskim propisima.

**II - RAZREDNA NASTAVA**

**Član 15.**

1. U skladu s odredbama ovog pravilnika pod praćenjem napredovanja učenika u razrednoj nastavi treba podrazumijevati sistematsko i kontinuirano praćenje nivoa učeničkih postignuća, ne samo na planu znanja i sposobnosti, nego na svim područjima koja su navedena kao sadržaj vaspitno-obrazovnih ciljeva i zadataka.
2. Praćenje podrazumijeva i bilježenje pojedinosti tokom opservacije koje mogu koristiti roditeljima ili specijalizovanim stručnjacima u pružanju podrške ili direktne pomoći učeniku.
3. Opisno ocjenjivanje je verbalno iskazivanje ishoda vaspitno-obrazovnog rada (pomoću riječi deskriptora) i skale procjene tih ishoda radi identifikacije početnog stupnja, narednih koraka, identifikacije eventualnih teškoća i planiranja mjera za prevazilaženje tih teškoća.
4. Opisno ocjenjivanje se primjenjuje u I, II i III razredu. Ocjena mora biti pismeno obrazložena za svaki predmet po nivoima postignuća i to:
   * V nivo – izuzetno uspješno,
   * IV nivo – uspješno,
   * III nivo – vlada,
   * II nivo – djelimično vlada.
5. Na kraju III razreda izvodi se i brojčana ocjena za svaki predmet posebno, kao i za opći uspjeh.
6. Za učenike sa teškoćama u razvoju opisno ocjenjivanje se primjenjuje i poslije završenog III razreda.

**Član 16.**

1. U opisnom ocjenjivanju, nastavnik razredne nastave ima obavezu da prati napredovanje učenika, u svim nastavnim predmetima procjenjuje znanje, vještine, sposobnosti, interese, motoričku spremnost i spretnost, kooperativnost, a na osnovu definisanih operativnih ciljeva i zadataka i definisanih ishoda ukupnih vaspitno--obrazovnih aktivnosti.
2. Ocjena iz likovne kulture, muzičke kulture, tjelesnog i zdravstvenog vaspitanja posebno mora djelovati poticajno u smislu prepoznavanja smisla i dara za likovni i muzički izraz, odnosno spretnost i ljepotu pokreta.
3. Nastavnik mora poštovati učenikove mogućnosti i sposobnosti.

**Član 17.**

1. Nastavnik razredne nastave ima obavezu da vodi evidenciju o napredovanju učenika, eventualnim zastojima, izuzetnom napredovanju i aktivnostima koje preduzima na planu stvaranja pretpostavki za ispoljavanje indivi-dualiteta svakog učenika.
2. Nastavnik razredne nastave je u obavezi da u vođenju pedagoške dokumentacije poštuje načela struke i nauke, obezbijedi razumljivost opisne ocjene koja je istovremeno usmjerenje za dalje korake u učenju i ukupnom napredovanju.

**Član 18.**

* + - 1. Nastavnik ima obavezu da primjenjuje savremene oblike i metode nastavnog rada, i da ih prilagođava individualnim mogućnostima učenika.
      2. Praćenje napredovanja učenika je stalna aktivnost i podrazumijeva sve situacije u vaspitnoobrazovnoj djelatnosti, bez obzira na metode i oblike rada.

**Član 19.**

Praćenje i ocjenjivanje učeničkih postignuća podrazumijeva:

* poštovanje integriteta dječije ličnosti,
* uvažavanje dječije dobrobiti kao glavnog orijentira u ukupnom radu,
* poticanje samopouzdanja, sposobnosti samoprocjene i utvrđivanja vlastitih obaveza,
* stvaranje ambijenta koji potiče samostalnost, kreativno izražavanje, kritičko mišljenje, mogućnost da učenik procijeni šta je dobro uradio, a šta bi moglo biti urađeno i kada je to moguće očekivati.

**III - PREDMETNA NASTAVA**

**Član 20.**

Pod praćenjem, napredovanja učenika i ocjenjivanjem učenika u predmetnoj nastavi treba podrazumijevati stalno i kontinuirano praćenje napredovanja učenika u pojedinom nastavnom predmetu, i ocjenjivanje postignuća sa stanovišta definisanih vaspitno-obrazovnih ciljeva i zadataka.

**Član 21.**

Napredovanje učenika u svim nastavnim predmetima prati razredni nastavnik i o rezultatima pravovremeno obavještava roditelje učenika.

**Član 22.**

Nastavnik određenog nastavnog predmeta ima obavezu da razrednom nastavniku i roditelju daje detaljnija objašnjenja o napredovanju učenika i postignuću u tom nastavnom predmetu.

**Član 23.**

* + - 1. Ocjenjivanje postignuća može biti: usmeno, pismeno i praktično u zavisnosti od specifičnosti sadržaja nastavnog predmeta, a iskazuje se ocjenama na skali od 1 do 5, s tim da se za učenike s teškoćama u razvoju ocjena opisno obrazloži.
      2. Ocjene su javne i daje ih predmetni nastavnik sa obrazloženjem sa obaveznim unošenjem datuma.

**Član 24.**

U toku jednog polugodišta učenik treba da ima najmanje dvije ocjene koje su rezultat sistematskog

praćenja i usmenog provjeravanja nivoa postignuća.

**Član 25.**

1. Usmeno provjeravanje je sastavni dio ukupne komunikacije na nastavnom času, bez obzira na tip nastavnog časa i poziciju časa u strukturi nastavnog plana.
2. Usmjerena provjera znanja u usmenoj formi može se realizovati iz dva nastavna predmeta u jednom danu.

**Član 26.**

Učenik se pismeno provjerava i ocjenjuje samo iz predmeta za koje su nastavnim planom i programom predviđeni pismeni oblici provjeravanja.

**Član 27.**

1. Ocijenjeni rad nastavnik je dužan analizirati s učenikom, i ukazati učeniku na dobre i slabije strane rada. Pismeni rad nastavnik čuva do kraja školske godine.
2. Roditelj ima pravo uvida u ocijenjeni učenikov rad i pravo na nastavnikova objašnjenja.

**Član 28.**

* + - 1. Pismene provjere provode se tokom nastavne godine samo poslije obrađenih i uvježbanih nastavnih cjelina.
      2. Nastavnik je dužan, najkasnije sedam dana prije provjere, obavijestiti učenike o sadržajima i obimu gradiva koji će se pismeno provjeriti, te o kriterijima ocjenjivanja.
      3. Nastavnik je dužan da pismene provjere prilagodi učenicima s teškošama u razvoju prema njihovim individualnim sposobnostima

**Član 29.**

Ako na pismenoj provjeri više od 50% učenika dobije negativnu ocjenu, pismena provjera će se ponoviti, a rezultate prve provjere upisati u rubriku bilježaka.

**Član 30.**

Ponovna pismena provjera se provodi nakon analize uzroka neuspjeha, ponavljanja i uvježbavanja

sadržaja nastavnog programa.

**Član 31.**

Pismene provjere znanja u jednom danu mogu se realizovati samo iz jednog nastavnog predmeta.

**Član 32.**

Pismene provjere znanja u jednoj sedmici mogu se realizovati najviše tri puta.

**IV - VREDNOVANJE I OCJENJIVANJE VASPITNO-OBRAZOVNOG RADA**

**Član 33.**

1. Nivo znanja iz pojedinih predmeta izražava se brojčano.
2. Ocjene su:

* odličan (5)
* vrlo dobar (4)
* dobar (3)
* dovoljan (2) i
* nedovoljan (1).

1. Ocjena nedovoljan (1) nije prolazna.
2. Nivo znanja iz pojedinih predmeta za učenike s teškošama u razvoju izražava se brojčano uz pismeno obrazloženje.

**Član 34.**

1. Učeniku osnovne škole se iz nastavnog predmeta ne može dati ocjena nedovoljan (1) zbog nediscipline ili zbog neopravdanog izostanka, kao i iznošenja vlastitog mišljenja i stava.
2. Učeniku se ne može izvesti zaključna ocjena nedovoljan (1) na osnovu jedne nedovoljne ocjene.
3. Zaključna ocjena ne mora biti aritmetička sredina svih ocjena u toku polugodišta ili školske godine, nego opšti utisak nastavnika o radu, rezultatima rada i zalaganju učenika.
4. Zaključna ocjena učenika s teškoćama u razvoju izvodi se na način predviđen u stavcima (3) i (4) članka 3. ovog pravilnika.
5. Zaključnu ocjenu iz pojedinih nastavnih predmeta utvrđuje odjeljenski savjet na prijedlog predmetnog nastavnika.
6. Zaključnu ocjenu u razrednoj nastavi utvrđuje nastavnik razredne nastave.

**Član 35.**

1. Opšti uspjeh učenika se utvrđuje na sljedeći način:

* učenik postiže odličan uspjeh ako ima srednju ocjenu iz svih predmeta najmanje 4,5;
* učenik postiže vrlo dobar uspjeh ako ima srednju ocjenu iz svih predmeta najmanje 3,5;
* učenik postiže dobar uspjeh ako ima srednju ocjenu iz svih predmeta najmanje 2,5;
* učenik postiže dovoljan uspjeh ako ima srednju ocjenu iz svih predmeta najmanje 2.

1. Učeniku koji ima jednu ili više nedovoljnih ocjena, utvrđuje se opšti uspjeh nedovoljan.
2. Opći uspjeh učenika uključenog u odgojno-obrazovne programe najnižeg nivoa utvrđuje se na slijedeći način:

* „ističe se“,
* „dobar“,
* „zadovoljava“,
* „djelimično zadovoljava“ uz pismeno obrazloženje

**V - ZAVRŠNE ODREDBE**

**Član 36.**

1. O sadržaju ovog pravilnika i obavezama koje iz njega proističu, direktor škole je dužan informisati nastavnički savjet, a odjeljenjskim savjetima i aktivima nastavnika obezbijediti po jedan primjerak pravilnika.
2. Nastavnik razredne nastave i razredni nastavnik je dužan upoznati roditelje o sadržaju ovog pravilnika.
3. Tekst pravilnika treba učiniti dostupnim javnosti posredstvom oglasne ploče tokom cijele godine.

**Član 37.**

* + - * 1. Rezultate praćenja napredovanja i ocjenjivanja učenika, nastavnik razredne nastave i razredni nastavnik upisuju u dnevnik rada, odnosno matičnu knjigu, a prema uputama za vođenje dnevnika rada i matične knjige.
        2. Rezultate praćenja napredovanja i ocjenjivanja učenika, nastavnik razredne nastave i razredni nastavnik upisuju i u učeničku knjižicu, a potpisivanje učeničke knjižice odnosno svjedodžbe od strane direktora škole, se vrši nakon upisivanja rezultata praćenja i ocjenjivanja učenika u matičnu knjigu.

**Član 38.**

1. Učenička knjižica za I, II i III razred devetogodišnje osnovne škole je pravougaonog oblika, dimenzija 10,5 x 18 cm, meko ukoričena u korice tamno-plave boje i štampa se na obrascu 1 koji je sastavni dio ovog pravilnika.
2. Na prvoj strani, prednje korice, iscrtan je grb Tuzlanskog kantona, iznad grba ispisan je naziv: BOSNE I HERCEGOVINE, FEDERACIJE BOSNE I HERCEGOVINE, TUZLANSKI KANTON, ispod grba ispisan je naziv: UČENIČKA KNJIŽICA za I, II i III razred devetogodišnje osnovne škole i to sve u bijeloj štampi.
3. Na unutrašnjoj strani prednje korice, koja je bijele boje, nalazi se mjesto za sliku, iznad kojeg je ispisan tekst: prezime, ime oca, i ime, i redni broj matične knjige, a ispod mjesta za sliku ispisan je tekst: potpis učenika/ce. Unutrašnja strana zadnje korice je bijele boje.
4. Učenička knjižica je kroz sredinu šivana bijelim koncem i ima 16 stranica koje su označene rednim brojevima i rade se od dokumentnog papira čija je podloga bijele boje, a štampa na stranicama je crne boje.
5. Rubrika "predmet" i "opis postignuća po predmetima" kao i kolone za predmete na strani 2., 3., 6., 7., 10. i 11., rubrika "ocjene" i kolone za ocjene na strani 11., rubrika "osvrt roditelja na postignuće dijeteta u toku školske godine" i "posebne napomene" na strani 5., 9., i 13. i rubrike "opis postignuća na kraju razreda" i "vladanje učenika/ce" na 4., 8. i 12. strani su tonirane žutom bojom.
6. Učenička knjižica štampa se na jezicima i pismima sva tri konstitutivna naroda Bosne i Hercegovine.

**Član 39.**

Ovaj pravilnik stupa na snagu danom donošenja i biće objavljen u "Službenim novinama Tuzlanskog

kantona".

Bosna i Hercegovina MINISTLR

Federacija Bosne i Hercegovine

TUZLANSKI KLNTON

Ministarstvo obrazovanja, **Prof. dr. Zlata Žigić, v.r.**

nauke, kulture i sporta

Broj: 10/1-38-4387/06 Tuzla, 9. 6. 2006. godine